CELEX: 62018TN0183
Language: lv
Date: 2018-03-12 00:00:00
Title: Lieta T-183/18: Prasība, kas celta 2018. gada 12. martā – VL u.c./Parlaments

14.5.2018   
            
            
               LV
            
            
               Eiropas Savienības Oficiālais Vēstnesis
            
            
               C 166/38
            
         Prasība, kas celta 2018. gada 12. martā – VL u.c./Parlaments
   (Lieta T-183/18)
   (2018/C 166/49)
   Tiesvedības valoda – angļu
   
      Lietas dalībnieki
   
   
      Prasītāji: VL, VM, VN un VO (pārstāvji: P. de Bandt, M. Gherghinaru un J. Probst, lawyers)
   
      Atbildētājs: Eiropas Parlaments
   
      Prasījumi
   
   Prasītāju prasījumi Vispārējai tiesai ir šādi:
   
               —
            
            
               piespriest atbildētājam saskaņā ar Vispārējās tiesas Reglamenta 89. pantu iesniegt apstrīdētās plenārsēdes ierakstu;
            
         
               —
            
            
               atzīt šo prasību par zaudējumu atlīdzību par pieņemamu un pamatotu un tādējādi
               
                           i.
                        
                        
                           piespriest atbildētājam atlīdzināt VL nodarīto materiālo un morālo kaitējumu, kāds izrietot no atbildētāja prettiesiskas rīcības un nolaidības;
                        
                     
                           ii.
                        
                        
                           piespriest atbildētājam atlīdzināt VM, VN un VO nodarīto materiālo un morālo kaitējumu, kāds izrietot no atbildētāja prettiesiskas rīcības un nolaidības;
                        
                     
         
               —
            
            
               izskatītu lietu slēgtā tiesas sēdē saskaņā ar Eiropas Savienības Tiesas Statūtu 31. pantu un Vispārējās tiesas Reglamenta 109. pantu, ja Vispārējai tiesai šajā gadījumā ir nepieciešama mutiska uzklausīšana; un
            
         
               —
            
            
               piespriest atbildētājam atlīdzināt visus tiesāšanās izdevumus šajā tiesvedībā.
            
         
      Pamati un galvenie argumenti
   
   Prasības pamatošanai prasītāji apgalvo:
   
               —
            
            
               atbildētājs ir pārkāpis Eiropas Savienības Pamattiesību hartas 31. un 35. pantu un, vispārīgāk, vispārējo rūpības pienākumu, ciktāl tas nav nodrošinājis VL godīgus un taisnīgus darba apstākļus un atbilstošu medicīnisko aprūpi un palīdzību;
            
         
               —
            
            
               atbildētāja prettiesiskās rīcības rezultātā VL cieta materiālos zaudējumu, kas būtiski samazināja viņa profesionālos ienākumus (pašreizējos un nākotnē gūstamos), morālo kaitējumu, kas radies no viņa fiziskā un garīgā veselības stāvokļa neatgriezeniskas pasliktināšanās, zaudēja politisko un akadēmisko karjeru, kā arī ir ievērojami pasliktinājusies viņa sociālā un privātā dzīve;
            
         
               —
            
            
               atbildētāja prettiesiskās rīcības rezultātā VM cieta materiālos zaudējumus, kas saistīti ar ienākumu zaudēšanu; un
            
         
               —
            
            
               atbildētāja nelikumīgās rīcības rezultātā VM, VN un VO tika nodarīts materiālais kaitējums, kas saistīts ar dažādu administratīvo un juridisko, kā arī ikmēneša aprūpes izdevumu segšanu, kā arī morālais kaitējums.